b'\n_START_ARTICLE_\nHanibal Gisco\n_START_PARAGRAPH_\nHanibal Gisco (otprilike 300.-290. pr. Kr. \xe2\x80\x93 260 pr. Kr.) bio je karta\xc5\xbe\xc5\xa1ki vojni zapovjednik koji je zapovjedao kopnenom vojskom i morskom flotom tijekom prvog punskog rata. Nakon \xc5\xa1to je vojno pora\xc5\xbeen, bio je pogubljen.\n_START_SECTION_\nBitka kod Agrigenta\n_START_PARAGRAPH_\n_NEWLINE_Hanibal Gisco se prvi put pojavljuje u povijesnim izvorima 261. pr. Kr. kada zapovjeda garnizonom u Agrigentu pod opsadom Rimljana. Mjesecima se je uspje\xc5\xa1no odupirao rimskoj opsadi, dok nije do\xc5\xa1la pomo\xc4\x87. Grad ipak pada u rimske ruke u bitci kod Agrigenta. Hanibal Gisco uspjeva pobje\xc4\x87i, a kako za poraz nije bio kriv, zadr\xc5\xbeava zapovjedi\xc5\xa1tvo.\n_START_SECTION_\nBitka kod Lipara\n_START_PARAGRAPH_\n_NEWLINE_Sljede\xc4\x87e godine (260. pr. Kr.) bio je admiral flote u Mesinskom tjesnacu. Hanibal Gisco zapovijeda prvom pomorskom bitkom protiv Rima i pobje\xc4\x91uje u bitci kod Lipara, te zarobljava konzula Gnej Kornelija Scipiona Asiatika (lat. Gnaeus Cornelius Scipio Asina). Me\xc4\x91utim ta pobjeda nije imala strate\xc5\xa1ki zna\xc4\x8daj, jer rimski brodovi i dalje plove okolnim vodama.\n_START_SECTION_\nPoraz i pogubljenje\n_START_PARAGRAPH_\nDa bi nadoknadili nedostatak iskustva i da bi koristili standardne kopnene taktike na moru, Rimljani opremaju svoje brodove sa posebnim napravama za lat. corvus. Korvus prvi put koriste u bitci kod Mila 260. pr. Kr. Odmah na po\xc4\x8detku sukoba uz pomo\xc4\x87 korvusa Rimljani zauzimaju 30 karta\xc5\xa1kih brodova i glavni brod. Hanibal Gisco je bio prisiljen pobje\xc4\x87i u malom brodu. Rimljani, neiskusni u pomorskom ratovanju, pobje\xc4\x91uju iskusnu pomorsku silu Kartagu i po prvi put u pomorskoj bici. Hanibal Gisco je zbog tog poni\xc5\xbeavaju\xc4\x87eg poraza pogubljen.'